กฎกระทรวงกฎกระทรวงฉบับที่๔ (พ.ศ.๒๕๓๕)ออกตามความในพระราชบัญญัติการประกอบธุรกิจเงินทุนธุรกิจหลักทรัพย์และธุรกิจเครดิตฟองซิเอร์พ.ศ.๒๕๒๒------------- อาศัยอำนาจตามความในมาตรา๗ และมาตรา ๘ แห่งพระราชบัญญัติการประกอบธุรกิจเงินทุน ธุรกิจเครดิตฟองเอร์ พ.ศ. ๒๕๒๒รัฐมนตรีว่าการกระทรวงการคลังออกกฎกระทรวงไว้ ดังต่อไปนี้ ข้อ๑การขอรับใบอนุญาตและการออกใบอนุญาตสำหรับบริษัทจำกัดที่กำหนดไว้ในกฎกระทรวงนี้ ข้อ๒บุคคลซึ่งประสงค์จะจัดตั้งบริษัทจำกัดเพื่อประกอบธุรกิจหลักทรัพย์ประเภทกิจการจัดการการลงทุนให้ยื่นคำขอจัดตั้งบริษัทจำกัดตามแบบและภายในระยะเวลาที่ธนาคารแห่งประเทศไทยกำหนดพร้อมด้วยโครงการจัดตั้งและการดำเนินงานของบริษัทจำกัดที่จะจัดตั้งขึ้นใหม่ต่อรัฐมนตรีเพื่อให้ความเห็นชอบโดยการยื่นต่อธนาคารแห่งประเทศไทยในการให้ความเห็นชอบรัฐมนตรีจะกำหนดเงื่อนไขใด ๆ ก็ได้ ข้อ๓บุคคลซึ่งยื่นคำขอจัดตั้งบริษัทจำกัดตามข้อ ๒ ต้องมีคุณสมบัติดังต่อไปนี้ (๑)เป็นสถาบันการเงินตามกฎหมายว่าด้วยดอกเบี้ยเงินให้กู้ยืมของสถาบันการเงิน (๒)มีฐานะการเงินที่มั่นคงโดยมีทุนจดทะเบียนซึ่งชำระแล้ว และส่วนของผู้ถือหุ้นไม่ต่ำกว่า ๑๐๐ ล้านบาทและผลการดำเนินงานมีกำไรสุทธิหลังหักภาษีแล้วในรอบปีบัญชีห้าปีหลังสุดก่อนยื่นคำขอ (๓)เป็นผู้ที่สนับสนุนนโยบายของทางราชการในการแก้ไขปัญหาและพัฒนาระบบสถาบันการเงิน ความใน(๒) ในส่วนที่เกี่ยวกับผลการดำเนินงานมิให้นำมาใช้บังคับกับบริษัทที่เข้าดำเนินงานตามโครงการ ๔ เมษายน ๒๕๒๗ตามประกาศของกระทรวงการคลัง ข้อ๔ในกรณีที่บุคคลซึ่งยื่นคำขอจัดตั้งบริษัทจำกัดเพื่อประกอบธุรกิจหลักทรัพย์ประเภทกิจการจัดการลงทุนตามข้อ ๒ เป็นสถาบันการเงินในกลุ่มเดียวกันรัฐมนตรีว่าการกระทรวงการคลังมีอำนาจไม่ให้ความเห็นชอบในคำขอจัดตั้งบริษัทจำกัดนั้นได้ ข้อ๕เมื่อรัฐมนตรีให้ความเห็นชอบตามข้อ ๒ แล้ว ให้บุคคลซึ่งยื่นคำขอจัดตั้งบริษัทจำกัดดำเนินการจัดตั้งบริษัทขึ้นตามประมวลกฎหมายแพ่งและพาณิชย์หรือกฎหมายว่าด้วยบริษัทมหาชนจำกัด แล้วแต่กรณีและให้บริษัทจำกัดที่จัดตั้งขึ้นใหม่ยื่นคำขอรับใบอนุญาตประกอบธุรกิจหลักทรัพย์ประเภทกิจการจัดการลงทุนต่อรัฐมนตรีโดยยื่นคำขอต่อธนาคารแห่งประเทศไทย การยื่นคำขอรับใบอนุญาตตามวรรคหนึ่งให้ยื่นพร้อมกับหนังสือบริคณห์สนธิและข้อบังคับของบริษัทจำกัดที่จัดตั้งขึ้นใหม่และเอกสารอื่น ตามหลักเกณฑ์และเงื่อนไขที่รัฐมนตรีกำหนด ข้อ๖คำขอรับใบอนุญาตต้องมีรายการตามที่รัฐมนตรีกำหนด โดยอย่างน้อยต้องมีรายการดังต่อไปนี้ (๑)วัน เดือน ปี ที่ยื่นคำขอรับใบอนุญาต (๒)ชื่อบริษัทจำกัดที่จัดตั้งขึ้นใหม่ (๓)ทุนจดทะเบียนและทุนชำระแล้วของบริษัทจำกัดที่จัดตั้งขึ้นใหม่ ซึ่งต้องไม่ต่ำกว่า ๑๐๐ ล้าน (๔)วัตถุที่ประสงค์ของบริษัทจำกัดที่จัดตั้งขึ้นใหม่ซึ่งต้องจำกัดอยู่เฉพาะเพื่อการประกอบธุรกิจหลักทรัพย์ประเภทกิจการจัดการลงทุน (๕)สถานที่ตั้งสำนักงานใหญ่ของบริษัทจำกัดที่จัดตั้งขึ้นใหม่ (๖)การจัดสรรหุ้นของบริษัทจำกัดที่จัดตั้งขึ้นใหม่ให้แก่ผู้ถือหุ้น (๗)ชื่อและลายมือชื่อ ประวัติการศึกษา และประสบการณ์การทำงานในสถาบันการเงินของผู้ที่ได้รับเลือกเป็นกรรมการของบริษัทจำกัดที่จัดตั้งขึ้นใหม่ ข้อ๗ ใบอนุญาตให้มีผลของใช้บังคับตั้งแต่วันที่ได้มีการออกใบอนุญาต ในการออกใบอนุญาตตามวรรคหนึ่งรัฐมนตรีจำกำหนดเงื่อนไขใด ๆ ก็ได้ ข้อ๘ ให้กำหนดค่าธรรมเนียมตามอัตราดังต่อไปนี้ (๑)คำขอรับใบอนุญาตประกอบธุรกิจหลักทรัพย์ ๕๐๐ บาท (๒)ใบอนุญาตประกอบธุรกิจหลักทรัพย์ประเภท กิจการจัดการลงทุน ๑,๐๐๐บาท ให้ไว้ณ วันที่ ๑๔ กุมภาพันธ์ พ.ศ. ๒๕๓๕ วีรพงศษ์ รามางกูร รัฐมนตรีช่วยว่าการ ฯ รักษาราชการแทน รัฐมนตรีว่าการกระทรวงการคลัง+--------------------------------------------------------------------------------------------------------+หมายเหตุ :- เหตุผลในการประกาศใช้กฎกระทรวงฉบับนี้ คือเนื่องจากในปัจจุบันมีบริษัทหลักทรัพย์ที่ได้รับอนุญาตให้ประกอบธุรกิจประเภทกิจการจัดการลงทุนเพียงบริษัทเดียวคือ บริษัทหลักทรัพย์กองทุนรวม จำกัดสมควรให้มีบริษัทหลักทรัพย์ที่ประกอบธุรกิจประเภทนี้เพิ่มขึ้นเพื่อส่งเสริมการระดมทุนระยะยาวโดยเฉพาะจากผู้ลงทุนรายย่อยให้กว้างขวางขึ้นอันจะเป็นประโยชน์ต่อการเจริญเติบโตทางเศรษฐกิจของประเทศและช่วยให้ตลาดหลักทรัพย์เติบโตอย่างมีเสถียรภาพ แต่โดยที่มาตรา ๘แห่งพระราชบัญญัติการประกอบธุรกิจเงินทุน ธุรกิจหลักทรัพย์ และธุรกิจเครดิตฟองเอร์ พ.ศ. ๒๕๒๒ได้บัญญัติไว้ว่าการประกอบธุรกิจหลักทรัพย์โดยบริษัทหลักทรัพย์ต้องได้รับใบอนุญาตจากรัฐมนตรีโดยการขอรับใบอนุญาตและการออกใบอนุญาตให้เป็นไปตามที่กำหนดในกฎกระทรวงจึงจำเป็นต้องออกกฎกระทรวงนี้[รก.๒๕๓๕/๑๒/๑/๒๑ กุมภาพันธ ์๒๕๓๕]